Diari Oficial de la Generalitat Valenciana


Sumari del DOGV 3762, del 01-06-2000 (2000/3994)

Informació pública de l'aprovació del projecte d'urbanització del polígon A-1 del pla especial de reforma interior número 1. Expedient 1.027/1992.
--------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3994


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació del projecte d'urbanització del polígon A-1 del pla especial de reforma interior número 1. Expedient 1.027/1992. [2000/S3994]
  
La Comissió de Govern, en sessió ordinària, celebrada el dia 19 d'abril de 2000, va adoptar entre altres, l'acord següent:
  
«Aprovació del projecte d'urbanització del polígon A-1 del pla especial de reforma interior número 1. Expedient 1.027/1992.
  
Vist que en data 20 d'octubre de 1992, amb registre d'entrada 14.138, Manuel Emilio Torres Requena presenta, i en contestació al requeriment fet pel Negociat d'Urbanisme, projecte d'urbanització del polígon A-1 del pla especial de reforma interior número 1.
  
Vist que en data 18 de juliol de 1996, amb registre d'entrada 9.420, Manuel E. Torres Requena adjunta, mesuraments, pressuposts, memòria i preus, per a substituir en el projecte d'urbanització del pla especial de reforma interior 1.
  
Vist que en data 1 d'abril de 1998, amb registre d'entrada 3.464, l'esmentat tècnic presenta, la documentació en contestació al requeriment de l'Ajuntament de data 9 de maig de 1997, pel que fa als informes del cicle integral de l'aigua, Departament d'Obres i Manteniment.
  
Vist que en data 21 de juny de 1999, el tècnic redactor del projecte refós presenta i manifesta que s'han esmenat les errades plantejades per l'Oficina Tècnica d'Obra, pel Departament de Projectes i Obres, i pel Departament de Manteniment; i s'adjunten al mateix pla d'assajos i estudi de seguretat i salut.
  
Vist que en data 22 de juny de 1999, els Serveis de Manteniment informen:
  
«Revisat el projecte refós d'obres d'urbanització del polígon A-1 del pla especial de reforma interior número 1, redactat per l'arquitecte Manuel Torres Requena, de data juny de 1999, s'ha d'afirmar que recull les partides de mobiliari urbà, jardineria i reg localitzat, i les consideren adequades.»
  
Vist que en data 28 de juny de 1999, el Departament de Projectes i Obres emet l'informe següent:
  
«Revisada la documentació que té el projecte refós d'urbanització del polígon A-1 del pla especial de reforma interior número 1, de juny de 1999, i en relació amb els vials que es projecten, s'informa:
  
S'han esmenat les deficiències informades el 18 de desembre de 1998.
  
S'ha modificat el pressupost d'execució material de l'obra a la quantitat de 046.004.088 pessetes.
  
Abans de l'inici dels treballs s'haurà d'incorporar a l'expedient exemplar visat del projecte que ara es presenta. Aquest exemplar haurà d'incorporar l'estudi de seguretat i salut el contingut del qual s'ajustarà a l'article 5 del Reial Decret 1.627/1997, de 24 d'octubre, pel qual s'estableixen disposicions mínimes de seguretat i salut en les obres de construcció.»
  
Vist que en data 8 de juliol de 1999, l'enginyer industrial informa:
  
 «En relació amb l'informe requerit sobre el projecte d'urbanització més amunt esmentat, de data juny d'enguany, seguidament li informe de les deficiències que s'han observat, pel que fa a les instal·lacions de proveïment d'aigua i clavegueram:
  
No s'han reflectit en el plànol de proveïment d'aigua les vàlvules a instal·lar sobre la canonada de diàmetre 300 mm.
  
El mesurament d'arena que figura en els preus descompostos de la canonada de proveïment d'aigua és insuficient.
  
Amb les quotes que figuren en el pla de perfils de clavegueram, no són possibles els creuaments previstos entre les canonades d'aigües fecals i aigües pluvials. Per una altra banda, existeixen algunes contradiccions en les quotes indicades en els diferents perfils.
  
En el plànol de perfils de clavegueram, s'indica que el diàmetre del tram comprés entre els pous 17 i 22 de la xarxa d'aigües pluvials és 60 cm. Mentre que en les altres anotacions del projecte aquest diàmetre és de 80 cm.
  
En el plànol de planta de la xarxa d'aigües pluvials s'indica que el diàmetre de la canonada entre els pous 4-15 és de 40 cm, mentre que en el plànol de perfils i en el pressupost, el diàmetre d'aquesta canonada és 60 cm.»
  
Vist que el projecte d'urbanització s'ha sotmés a informació pública mitjançant publicació d'aquest en el diari Levante de data 19 de febrer de 2000, i en el Diari Oficial de la Generalitat Valenciana número 3.704, de data 8 de març de 2000, no s'han presentat al·legacions a aquest.
  
Atés que l'article 34 de l'esmentada Llei Reguladora de l'Activitat Urbanística estableix que tota obra pública d'urbanització, ja siga integrada o aïllada, exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
Atés que l'article 53 de la Llei Reguladora de l'Activitat Urbanística estableix el procediment d'elaboració, tramitació i aprovació dels projectes d'urbanització.
  
Atés que la disposició addicional tercera de l'esmentada llei estableix que l'exercici de les competències que aquesta llei atribueix als ajuntaments en el seu article 53 correspon a l'alcalde, en els municipis de més de 25.000 habitants, llevat de la disposició en contrari del Reglament Orgànic Municipal.
  
Atés que mitjançant Resolució d'Alcaldia de 2 d'agost de 1999, es delegava en la Comissió de Govern, l'aprovació dels projectes d'urbanització.
  
A la vista de tot allò exposat la Comissió de Govern, a proposta del cap A. a la Direcció de Secció d'Urbanisme, per unanimitat, va adoptar l'acord següent:
  
Primer. Aprovar el projecte refós d'urbanització de la unitat d'execució A-1 del pla especial de reforma interior número 1, redactat per l'arquitecte Manuel Emilio Torres Requena, amb entrada en aquest ajuntament en data 21 de juny de 1999, amb les consideracions i particularitats recollides en els informes dels tècnics municipals.
  
Segon. Publicar aquest acord en el Diari Oficial de la Generalitat Valenciana, tal i com estableix l'article 34 de la Llei Reguladora de l'Activitat Urbanística en concordança amb l'article 59.4.A) de l'esmentada llei.»
  
Aquest acte, de conformitat amb el que estableix l'article 109 de la Llei 30/1992, de 26 de novembre, posa fi a la via administrativa.
  
Contra aquest es podrà interposar, amb caràcter potestatiu, recurs de reposició o impugnar-lo directament davant la jurisdicció contenciosa administrativa.
  
En el supòsit que opte per la interposició del recurs de reposició, ho farà davant l'òrgan municipal que va dictar l'acte i en el termini d'un mes a contar des de l'endemà a aquell en què tinga lloc la notificació d'aquest, i s'haurà de tenir en compte que la seua interposició impedirà, fins a la seua resolució expressa o desestimació presumpta, la utilització de la via contenciosa administrativa.
  
El recurs s'haurà de resoldre i notificar-se en el termini d'un mes, i s'entendrà desestimat, y quedarà expeditada la via contenciosa administrativa en cas contrari.
  
En el supòsit que es decidesca per interposar recurs contenciós administratiu directament, ho farà, de conformitat amb el que estableixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu en el Palau de Justícia de la ciutat de València, en el termini de dos meses comptadors des de l'endemà a aquell en què reba aquesta notificació.
  
Tot això sense perjudici que puga exercitar qualsevol altra acció o recurs que estime convenient en defensa dels seus drets.